11. รายการระหว่างกัน

ตามรายละเอียดที่ปรากฏอยู่ในหมายเหตุประกอบงบการเงินข้อ 7 บริษัทฯ
มีรายการธุรกิจกับกิจการที่เกี่ยวข้องกันดังต่อไปนี้

1.  รายการธุรกิจกับบริษัทย่อยอันเกี่ยวเนื่องกับการขายและเช่าที่ดิน อาคาร เครื่องจักรและ

เฟอร์นิเจอร์

 ในปี 2531 บริษัทฯได้ดำเนินการปรับปรุงโครงสร้างองค์กรธุรกิจและโครงสร้างทางการเงินใหม่เพื่อปรับฐานทุนของบริษัทฯให้สอดคล้องกับมูลค่าในปัจจุบันของที่ดิน อาคาร และสินทรัพย์ถาวรอื่น อีกทั้งเอื้ออำนวยประโยชน์ในเชิงพาณิชย์ให้แก่บริษัท ฯ ซึ่งรวมถึงการขายที่ดิน อาคาร เครื่องจักร และเฟอร์นิเจอร์ทั้งหมด ให้แก่บริษัท ไทย รอยัล ออคิด เรียล เอซเทท จำกัด ซี่งเป็นบริษัทย่อยของบริษัท ฯ และได้ทำการเช่าที่ดินดังกล่าวพร้อมทั้งอาคาร เครื่องจักร และเฟอร์นิเจอร์ จากบริษัทย่อย เพื่อดำเนินธุรกิจโรงแรมต่อไป ตั้งแต่วันที่ 20 ตุลาคม 2531 โดยมีอายุสัญญาเช่าในช่วงแรก 15 ปี ช่วงที่สองเป็นระยะเวลา 3 ปี ซึ่งสิ้นสุดลงวันที่ 20 ตุลาคม 2546 เมื่อวันที่ 20 ตุลาคม 2549 บริษัทฯได้ต่ออายุสัญญาเช่าที่ดิน อาคาร เครื่องจักร และเฟอร์นิเจอร์กับบริษัทย่อย โดยมีกำหนดเวลา 3 ปี นับตั้งแต่วันที่ 20 ตุลาคม 2549 เป็นต้นมา โดยบริษัทฯจะจ่ายค่าตอบแทนให้แก่บริษัทย่อยในอัตราคงที่เป็นจำนวนเงินปีละ 30 ล้านบาทสำหรับค่าเช่าที่ดินและอาคาร และ 65 ล้านบาทสำหรับค่าเช่าเครื่องจักรและเฟอร์นิเจอร์ โดยกำหนดจ่ายค่าเช่าทุกครึ่งปี เริ่มตั้งแต่เดือนมีนาคม 2550 

บริษัทฯ ต้องจ่ายเงินมัดจำการเช่าให้แก่บริษัทย่อยอีกเป็นจำนวน 1,220 ล้านบาท
ซึ่งเงินมัดจำนี้บริษัทย่อยจะจ่ายคืนให้แก่บริษัท ฯ ปีละ 50 ล้านบาท ทุก ๆ ปี เริ่มตั้งแต่ปี 2534
เป็นต้นมา และบริษัทย่อยจะจ่ายคืนยอดคงเหลือทั้งหมดเมื่อสิ้นสุดอายุสัญญาเช่า ในปี 2543 บริษัท ฯ
ได้เจรจากับบริษัทย่อยในการปรับตารางการจ่ายคืนเงินมัดจำ
โดยบริษัทย่อยจะต้องจ่ายคืนเงินมัดจำให้แก่บริษัท ฯ ปีละ 100 ล้านบาท เริ่มตั้งแต่ปี 2543
เป็นต้นมา และยอดคงเหลือทั้งหมดจะจ่ายคืนเมื่อสิ้นสุดอายุสัญญาเช่า
ซึ่งบริษัทย่อยได้จ่ายคืนเงินมัดจำที่เหลือทั้งหมดตามสัญญาเช่าเดิมแล้ว
โดยการกู้ยืมเงินจากบริษัทฯจำนวน 380 ล้านบาท คิดดอกเบี้ยในอัตราร้อยละ 1.5 ต่อปี
มีกำหนดจ่ายชำระคืนเงินต้นทุกงวดครึ่งปี งวดละ 40 ล้านบาท เริ่มตั้งแต่มีนาคม 2547
และได้มีการปรับอัตราดอกเบี้ยให้เงินกู้ยืมแก่บริษัทย่อยเป็นร้อยละ 3.5 ต่อปี ตั้งแต่วันที่ 20 ตุลาคม
2549

11.2. รายการธุรกิจกับกิจการที่เกี่ยวข้องกันอันเกี่ยวเนื่องกับสัญญาการดำเนินงาน

บริษัท ฯ มีข้อผูกพันกับบริษัท เชอราตัน โอเวอร์ซีส์ แมนเนจเม้นท์ คอร์ปอเรชั่น
ซึ่งเป็นบริษัทที่รับดำเนินงานโรงแรมของบริษัท ฯ ในการที่จะจ่ายค่าธรรมเนียมบริการต่าง ๆ
ในอัตรา ระยะเวลา และตามวิธีการคำนวณดังที่กล่าวไว้ในสัญญาการบริหารงาน

นอกจากนี้ บริษัทฯ
จะได้รับค่าชดเชยผ่านสาขาประเทศไทยของบริษัทผู้รับดำเนินงานโรงแรมของบริษัทฯ
จากการที่บริษัทดังกล่าวได้รับอนุญาตจากบริษัท ฯ ให้ทำสัญญาบริหารโรงแรมกับโรงแรมแห่งอื่นได้
โดยคำนวณตามเงื่อนไขและอัตราที่ระบุในสัญญา

ในระหว่างไตรมาสที่ 2 ของปี 2544 บริษัท สตาร์วูด โฮเต็ล (ประเทศไทย) จำกัด
ได้เข้ามาถือหุ้นของบริษัทฯ โดยที่บริษัท สตาร์วูด โฮเต็ล (ประเทศไทย) จำกัด
เป็นบริษัทในเครือของ Starwood Hotels and Resorts Worldwide, Inc.
เช่นเดียวกับบริษัท เชอราตันโอเวอร์ซีส์ แมนเนจเม้นท์ คอร์ปอเรชั่น
ทำให้มีสถานะเป็นบริษัทที่เกี่ยวข้องกัน

รายการค้าที่สำคัญกับบริษัทฯ ที่เกี่ยวข้องกันดังกล่าวในปีที่ผ่านมามีดังนี้

2550 2549 นโยบาย

ล้านบาท ล้านบาท การกำหนดราคา

- ค่าธรรมเนียมการบริหารโรงแรมและการใช้เครื่องหมายการค้า

และค่าใช้จ่ายด้านการตลาด 93 101 ตามที่ระบุในสัญญา

- รายได้ค่าชดเชยจากการบริหารโรงแรมอื่น 52 38 ตามที่ระบุในสัญญา

11.3. รายการธุรกิจกับบริษัทที่เกี่ยวข้องกันอันเนื่องจากการขายและให้บริการ

ในระหว่างปี บริษัทฯ มีรายการธุรกิจกับบริษัท การบินไทย จำกัด (มหาชน)
ซึ่งเป็นผู้ถือหุ้นของบริษัทฯ อันเกี่ยวเนื่องกับการขายและให้บริการประมาณ 13.6 ล้านบาท
รายการดังกล่าวเป็นไปตามราคาตลาด ยอดคงค้างของลูกหนี้รายนี้มีจำนวนประมาณ 1.9 ล้านบาท
ดังได้แสดงอยู่ในบัญชี “ลูกหนี้การค้า-บริษัทที่เกี่ยวข้องกัน” ในงบดุล

4.  รายการธุรกิจกับสถาบันการเงินที่เกี่ยวข้องกันอันเกี่ยวเนื่องกับการฝากเงิน

ณ วันที่ 31 ธันวาคม 2550
บริษัทฯและบริษัทย่อยแห่งหนึ่งมีเงินฝากในรูปตั๋วสัญญาใช้เงินกับธนาคารธนชาต จำกัด (มหาชน)
ซึ่งเป็นสถาบันการเงินที่เกี่ยวข้องกันจากการถือหุ้นทางอ้อม รวมจำนวนประมาณ 253.6 ล้านบาท
และเฉพาะของบริษัทฯ 236.6 ล้านบาท โดยคิดดอกเบี้ยในอัตราตลาด
ในระหว่างปีบริษัทฯและบริษัทย่อยมีรายได้ดอกเบี้ยรับจากเงินฝากกับสถาบันการเงินดังกล่าวจำนวนประมาณ
19.3. ล้านบาท และเฉพาะของบริษัทฯ 18.7 ล้านบาท และมียอดคงเหลือของดอกเบี้ยค้างรับ ณ
วันที่ 31 ธันวาคม 2550 จำนวนประมาณ 2.0 ล้านบาท และเฉพาะของบริษัทฯ 1.9 ล้านบาท